ASA pleit: 'Ruk jouself reg, Luvo!' - Sport - Republikein
Monday, January 11th, 18:38:51
ASA pleit: 'Ruk jouself reg, Luvo!'
Wim Pretorius – Dit is nie net atletiek se integriteitseenheid (AIU) wat na Luvo Manyonga op soek is nie, maar Atletiek Suid-Afrika (ASA) is self "erg bekommerd" oor die voormalige wêreldkampioen en kon hom nog nie opspoor nie.
Aleck Skhosana, president van ASA, sê dié verspringer sal homself vinnig moet regruk indien hy nie 'n tragiese einde wil skryf aan wat eens na 'n sportsprokie gelyk het nie.
"In 2020 het sy voormalige agent ons deurlopend op hoogte gehou van sy doen en late. Hy het ons vertel dat Luvo 'n insinking beleef het en na rehabilitasie gegaan het," sê Skhosana.
Skhosana sê Manyonga het kontakbesonderhede van 'n nuwe persoon aan hulle verskaf vir ingeval ASA hom sou wou bereik, maar dié nommer was ook nie van hulp nie.
Normaalweg sal dié soort skorsing 'n maksimum van twee jaar wees, maar nadat Manyonga in 2012 vir 18 maande geskors is toe hy positief vir 'n dwelm getoets is tydens 'n byeenkoms, kan sy skorsing nou tot vier jaar verdubbel word. – Netwerk24